Christo Burman

Christo Burman (sündinud 19. augustil 1981 Tallinnas) on eesti filmiteoreetik, stsenarist, lavastaja ja tõlkija, peamiselt tegev Rootsis.

Burman sai üldhariduse Tallinna 2. Keskkoolis ja Vanalinna Hariduskolleegiumis. Seejärel õppis Rootsis mitmes filmikoolis, Stockholmi Ülikoolis ja Umeå Ülikoolis. Viimases tegi ta läbi ka doktoriõppe ja kaitses 2010. aastal doktoritöö teemal I teatralitetens brännvidd: Om Ingmar Bergmans filmkonst,Youtube – Kulturnyheterna, Teatral avhandling (SVT, 26.03.2010)  teatraalsusest Ingmar Bergmani filmides. See on alles teine väitekiri, mis Bergmani kodumaal tema filmindusest on valminud. Burman on käsitlenud ka näiteks Andrei Tarkovski filmikunsti eshatoloogilisel alusel.

Burman töötab alates 2013. aastast Skövde Ülikooli arvutimängude töörühmas õppejõu ja vanemteadurina ning 2011. aastast Tallinna Ülikooli Balti Filmi- ja Meediakoolis filmiajaloo ja filmiteooria korralise külalisõppejõuna. Ta on 2002. aastast ka õpetanud filmiteemalisi kursuseid Umeå, Luleå, Örebro ja Dalarna ülikoolis Rootsis ning kirjutanud ajalehtedele ja ajakirjadele arvustusi, artikleid ja esseid filmist ja kultuurist.Balti Filmi- ja Meediakool, Christo Burman – CV

Burman on teinud umbes 40 lühi-, anima- ja dokumentaalfilmi, enamasti stsenaristi ja lavastajana. Lisaks on ta Rootsi teatrites lavastanud ligemale 20 teost – nende hulgas leidub nii klassikute (nt Tšehhov, Gogol, Beckett, Albee) teoseid kui ka alternatiivsemaid ja eksperimentaalsemaid katsetusi.

Burman on tõlkinud rootsi keelde nii eesti muinasjutte kui ka teoreetilisi tekste, osa neist ka Eesti Kultuurkapitali toetusega. 

 Isiklikku 
Tema ema oli eesti maalikunstnik, illustraator, tõlkija ja kunstiajaloolane Kristi Burman; vanaisa Karl Burman noorem ja vanavanaisa Karl Burman vanem olid mõlemad akvarellistid ja arhitektid.

Teosed 
 2004 Mihhail Lotman, Casanova eller agorafobi hos Fellini(?), Umeå (tõlge)
 2005 Juri Lotman, S:t Petersburgs symbolik och stadssemiotikens problem, Umeå (tõlge)
 2005 À Derrida x 13, Umeå
 2005 Jean Cocteau, Två monologer, Umeå (tõlge) 
 2010 I teatralitetens brännvidd : Om Ingmar Bergmans filmkonst, Umeå (doktoritöö Umeå Ülikoolis)
 2010 Apokalypsen som vision, Umeå
 2010 Mihhail Lotman, Pusjkins shakespeareanska drama (Puškini shakespeare’lik draama), järelsõna, Aleksandr Puškin, Boris Godunov (Boriss Godunov), Umeå (tõlge)
 2012 Andrei Tarkovski, Martyrologion : Dagböcker 1970–1986, Umeå (toimetaja, eessõna)
 2013 Andry Ervald, Förvandlingar : Sagor från andra sidan havet, Umeå (tõlge, järelsõna)
 Viited 

Välislingid

 Christo Burman – Atrium Förlagi tutvustus
 Christo Burman Umeå Ülikooli andmebaasis
 Balti Filmi- ja Meediakool – Külalisõppejõud
 Christo Burmani teosed (E-kataloog Libris, Stockholm, Rootsi)
 Christo Burmani teosed (E-kataloog Ester, Tallinn)

Kategooria:Eesti filmikriitikud
Kategooria:Eesti filmilavastajad
Kategooria:Eestlased Rootsis
Kategooria:Eesti tõlkijad
Kategooria:Sündinud 1981